Nafarroako Parlamentuko Mahaiak, 2018ko azaroaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako gaurkotasun handiko galdera, Nafarroako familiek PFEZaren dirua atzeraeraginez berreskura dezaten babesteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko azaroaren 5ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen José Javier Esparza Abaurrea jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak erantzun diezaion:

PFEZaren itzulketa eskatzen duten amak beren eskaria Nafarroako Parlamentura ekartzera bultzatu eta gero:

Zuk zeure botoarekin babestuko al duzu Nafarroako familiek PFEZaren dirua atzeraeraginez berreskura dezaten, Auzitegi Gorenaren epaiari jarraikiz?

Iruñean, 2018ko azaroaren 5ean

Foru parlamentaria: José Javier Esparza Abaurrea